section_heading: Humanitarni motivi
paragraph_text: “Dugo smo se pripremali za objavljivanje i promociju novog albuma i naš tim je bio spreman za akciju upravo u trenutku kada je našu zemlju i region pogodila ova strašna tragedija, pa smo odlučili odgoditi sve naše planove, a sve svoje resurse iskoristiti da pomognemo ljudima kojima je pomoć potrebna. Znate, ovo je moj 11. album i spremao sam ga duže od pet godina, ali meni se nigdje ne žuri. Album može čekati, ali ljudi u nevolji ne mogu. Zato smo odlučili odmah djelovati. Uvijek ima preče od prečeg... "Ruža" nije trebala biti prva pjesma s mog novog albuma koju će publika čuti. Pripremili smo drugu pjesmu i video, ali smo izabrali upravo "Ružu" kako bismo dodatno animirali ljude da se uključe u akciju pružanja pomoći i daju svoj doprinos. Nadam se da će, u tom smislu, ova pjesma biti uspješna”, kaže Dino Merlin.